La musicologa belsetana Isabel Riazuelo en fa un estudio detallato en o suyo libro Danzas de Sobrarbe (2000), explicando-be pas per pas totas las evolucions de la baile en a suya versión ta es dos sexos. En a versión sobrarbenca i predominan las disposicions en filas paralelas de las parellas, agafatos per las mans unas vueltas, sueltos la resta d'es tiempos, fendo-se una formación quadrata (con una parella en o centro) només que concidindo con o tema numer cuatre d'a musica. En Benás la progresión d'a baile deixa las dos filas paralelas bien luego (només se i fan es dos primers temas) ta fer-se-be en un gran corrol on que totz es mozos danzan es uns dezaga d'es altros, chirando en chunto per la plaza de lo lugar. Esta versión ribagorzana se fa castanyeteyando con as mans mientres se danza, per lo que mai no se pueden agafar es uns con es altros.